У той перыяд у мяне была размова з мітрапалітам Філарэтам, ён прапанаваў вярнуць вернікам будынкі, што раней належалі Праваслаўнай царкве. Спецыялісты падрыхтавалі спіс былых храмаў, якія былі закрыты і выкарыстоўваліся ў асноўным пад сховішчы. Пастановай урада вярнулі ўсе гэтыя пабудовы Праваслаўнай царкве. Ад Беларускага Экзархата маю ордэн Ефрасінні Полацкай і Данііла Маскоўскага. Каталікам таксама перадалі былыя культавыя будынкі, у тым ліку і сталічны Чырвоны касцёл.